text: TV SYD-vært fængslet ved en fejl
  13 marts 2016 kl. 16.19
  TV SYDs vært Henrik Skovgaard endte bag tremmer, da han kom til at låse sig selv inde i det gamle statsfængsel i Horsens under afrundingen på krimimessen.
  TV SYDs vært Henrik Skovgaard oplevede en noget uventet afslutning på krimimessen i Horsens, som TV SYD og de andre TV 2-Regioner har sendt live fra hele weekenden.
  Da værten skulle runde udsendelsen af, ville han gerne understrege, at krimimessen foregik i et fængsel. Derfor sagde han farvel ved at gå ind i en fængselscelle, og smækkede døren efter sig. Hvad han ikke vidste var, at døren låser af sig selv.
  Henrik Skovgaard måtte derfor vente i længere tid før en af fængslets medarbejdere kom ham til undsætning, og låste døren op.
  Se den sjove episode her:
  
  